อำเภอลำลูกกา

**ลำลูกกา** เป็นอำเภอหนึ่งของจังหวัดปทุมธานีและเป็นเขตปริมณฑล​ของกรุงเทพมหานคร​โดยในพื้นที่มีหมู่บ้านจัดสรรและชุมชนอย่างหนาแน่น ปัจจุบัน​มีรถไฟฟ้าบีทีเอส สายสุขุมวิทเปิดให้บริการที่สถานีคูคต

## ที่ตั้งและอาณาเขต
อำเภอลำลูกกาตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อดังนี้
* **ทิศเหนือ** ติดต่อกับอำเภอธัญบุรี มีแนวเส้นขนานคลองรังสิตไปทางทิศใต้ 1.6 กิโลเมตรเป็นเส้นแบ่งเขต
* **ทิศตะวันออก** ติดต่อกับอำเภอองครักษ์ (จังหวัดนครนายก) และอำเภอบางน้ำเปรี้ยว (จังหวัดฉะเชิงเทรา) มีคลองสิบสี่เป็นเส้นแบ่งเขต
* **ทิศใต้** ติดต่อกับเขตหนองจอก เขตคลองสามวา เขตสายไหม และเขตดอนเมือง (กรุงเทพมหานคร) มีแนวคันนาระหว่างจังหวัดปทุมธานีและกรุงเทพมหานคร คลองพระยาสุเรนทร์ คลองหกวาสายล่าง คลองสอง แนวรั้วหมู่บ้านการ์เด้นโฮมวิลเลจ ถนนลำลูกกา แนวรั้วอนุสรณ์สถานแห่งชาติ แนวเส้นตรงผ่านแนวรั้วโรงเรียนมัธยมสังคีตวิทยา กรุงเทพมหานคร แนวรั้วหมู่บ้านวังทอง และแนวรั้วบริษัทดอนเมืองพัฒนา เป็นเส้นแบ่งเขต
* **ทิศตะวันตก** ติดต่อกับอำเภอเมืองปทุมธานี มีคลองเปรมประชากร ถนนลูกรัง และทางรถไฟสายเหนือเป็นเส้นแบ่งเขต

## ประวัติศาสตร์
thumb|ชุมชนบ้านริมคลองสายใหมในอำเภอลำลูกกา
อำเภอลำลูกกาสมัยก่อนเป็นที่ราบลุ่มเต็มไปด้วยป่าพงป่าอ้อ เป็นที่อยู่อาศัยของสัตว์ป่าทั่วไป สภาพของพื้นที่เป็นที่รกร้างกว้างใหญ่ มีชื่อเรียกว่า "ทุ่งหลวง" ต่อมาในรัชสมัยของพระบาทสมเด็จพระจุลจอมเกล้าเจ้าอยู่หัว ประมาณปี พ.ศ. 2433 พระองค์ทรงเห็นว่าทุ่งหลวงกว้างใหญ่ไพศาลมาก ควรให้ประชาชนเข้ามาอยู่เป็นที่พักอาศัยทำมาหากิน ประกอบกับมีพระราชดำริว่า *กรุงสยาม คลองเป็นสำคัญ สมควรต้องขุดทุกปี* จึงทรงพระกรุณาโปรดเกล้าฯ ให้บริษัทขุดคลองแลคูนาสยาม ดำเนินการขุดคลองหกวา เริ่มจากคลองซอยที่ 2 ไปจนถึงอำเภอบางน้ำเปรี้ยว จังหวัดฉะเชิงเทรา เป็นระยะทาง 900 เส้นเศษ และขุดคลองซอยที่เป็นระยะห่างกัน 60 เส้น จำนวน 16 คลอง ผลจากการขุดคลองนี้ทำให้ประชาชนที่อยู่ในถิ่นกันดารต่างอพยพหลั่งไหลเข้ามาอาศัยอยู่และทำการปลูกมากยิ่งขึ้น
  
สำหรับชื่ออำเภอลำลูกกานี้ตามประวัติบอกว่า แต่เดิมนั้นในท้องที่อำเภอนี้มีลำธารไหลผ่านมาบรรจบเป็นรูปตีนกา และปรากฏว่ามีนกมาอาศัยทำรังอยู่เป็นจำนวนมาก เพราะที่รวมของลำธารนี้อุดมสมบูรณ์ไปด้วยกุ้ง ปลา อาหารของสัตว์นานาชนิด ประชาชนจึงเรียกบึงนี้ว่า "บึงลำลูกกา" ตั้งแต่นั้นเป็นต้นมา เมื่อทางราชการได้ตั้งอำเภอขึ้นใกล้กับบึงนี้เมื่อประมาณ พ.ศ. 2447 จึงขนานนามว่า **อำเภอลำลูกกา** สันนิษฐานว่าเป็นเพราะนิยมใช้คำสั้น ๆ

* วันที่ 21 สิงหาคม 2470 โอนตำบลคลองหกวาฝั่งใต้ของอำเภอหนองจอก ตำบลคลองเจ็ดของอำเภอมีนบุรี จังหวัดมีนบุรี และตำบลคูคตของอำเภอบางเขน จังหวัดพระนคร มาขึ้นกับอำเภอลำลูกกา
*วันที่ 12 ธันวาคม 2481 โอนพื้นที่หมู่ 16,17,18 (ในขณะนั้น) ของตำบลคลองหกวาฝั่งใต้ ไปขึ้นกับตำบลคลองเจ็ด และตั้งตำบลคลองสิบสองหกวา แยกออกจากตำบลลำไทร ตำบลบึงทองหลาง และตำบลคลองหกวาฝั่งใต้
*วันที่ 30 ธันวาคม 2484 เปลี่ยนแปลงเขตจังหวัดปทุมธานีกับจังหวัดพระนคร โดยโอนพื้นที่ตำบลสายไหมของอำเภอลำลูกกา จังหวัดปทุมธานี ไปขึ้นอำเภอบางเขน จังหวัดพระนคร
*วันที่ 18  กรกฎาคม 2499  จัดตั้งสุขาภิบาลลำลูกกาในท้องที่บางส่วนของตำบลลำลูกกาและตำบลบึงคำพร้อย
* วันที่ 12 ธันวาคม 2504 จัดตั้งสุขาภิบาลลำไทรในท้องที่บางส่วนของตำบลลำไทร
* วันที่ 14 ตุลาคม 2507 เปลี่ยนแปลงเขตสุขาภิบาลลำลูกกา โดยขยายออกไปในบางหมู่บ้านของตำบลลำลูกกาและตำบลบึงคำพร้อย
* วันที่ 28 เมษายน 2526 จัดตั้งสุขาภิบาลคูคตในท้องที่บางส่วนของตำบลคูคต
* วันที่ 10 สิงหาคม 2532 ตั้งตำบลพืชอุดม แยกออกจากตำบลลำไทร
* วันที่ 5 พฤษภาคม 2539 ยกฐานะจากสุขาภิบาลคูคตเป็นเทศบาลเมืองคูคต 
* วันที่ 25 พฤษภาคม 2542 ยกฐานะจากสุขาภิบาลลำลูกกาและสุขาภิบาลลำไทรเป็นเทศบาลตำบลลำลูกกาและเทศบาลตำบลลำไทร

## การแบ่งเขตการปกครอง
### การปกครองส่วนภูมิภาค

พื้นที่อำเภอลำลูกกาแบ่งเขตการปกครองเป็น 8 ตำบล

### การปกครองส่วนท้องถิ่น

อำเภอลำลูกกาประกอบด้วยองค์การบริหารส่วนท้องถิ่น 11 แห่ง ได้แก่
* **[[เทศบาลเมืองคูคต]]** ครอบคลุมพื้นที่ตำบลคูคต เฉพาะหมู่ที่ 4–5, 8–11, 13–18 และบางส่วนของหมู่ที่ 3, 6, 7 และ 12
* **[[เทศบาลเมืองลำสามแก้ว]]** ครอบคลุมพื้นที่ตำบลคูคต เฉพาะหมู่ที่ 1–2 และบางส่วนของหมู่ที่ 3, 6, 7 และ 12
* **[[เทศบาลเมืองลาดสวาย]]** ครอบคลุมพื้นที่ตำบลลาดสวายทั้งตำบล
* **เทศบาลตำบลลำไทร** ครอบคลุมพื้นที่ตำบลลำไทร เฉพาะหมู่ที่ 2, 9 และบางส่วนของหมู่ที่ 1, 3–7 และ 10–11
* **เทศบาลตำบลลำลูกกา** ครอบคลุมพื้นที่ตำบลบึงคำพร้อย เฉพาะหมู่ที่ 15–16 และบางส่วนของหมู่ที่ 4–6, 17 และ 19 และตำบลลำลูกกา เฉพาะหมู่ที่ 11, 18, 20–21 และบางส่วนของหมู่ที่ 5, 10, 12 และ 18–19
* **[[องค์การบริหารส่วนตำบลบึงคำพร้อย]]** ครอบคลุมพื้นที่ตำบลบึงคำพร้อย เฉพาะหมู่ที่ 1–3, 7–14, 18 และบางส่วนของหมู่ที่ 4–6, 17 และ 19
* **องค์การบริหารส่วนตำบลลำลูกกา** ครอบคลุมพื้นที่ตำบลลำลูกกา เฉพาะหมู่ที่ 1–4, 6–9, 13–17 และบางส่วนของหมู่ที่ 5, 10, 12 และ 18–19 
* **องค์การบริหารส่วนตำบลบึงทองหลาง** ครอบคลุมพื้นที่ตำบลบึงทองหลางทั้งตำบล
* **องค์การบริหารส่วนตำบลลำไทร** ครอบคลุมพื้นที่ตำบลลำไทร เฉพาะหมู่ที่ 8, 12–14 และบางส่วนของหมู่ที่ 1, 3–7 และ 10–11
* **องค์การบริหารส่วนตำบลบึงคอไห** ครอบคลุมพื้นที่ตำบลบึงคอไหทั้งตำบล
* **องค์การบริหารส่วนตำบลพืชอุดม** ครอบคลุมพื้นที่ตำบลพืชอุดมทั้งตำบล

## การคมนาคม
thumb|ถนนลำลูกกา
เส้นทางสายหลักของอำเภอลำลูกกา ได้แก่ 
*ถนนลำลูกกา (ทางหลวงแผ่นดินหมายเลข 3312) 
*ถนนกาญจนาภิเษก (ทางหลวงพิเศษหมายเลข 9)
*ถนนพหลโยธิน (ทางหลวงแผ่นดินหมายเลข 1)
*ถนนวิภาวดีรังสิต (ทางหลวงแผ่นดินหมายเลข 31)
*รถไฟฟ้าบีทีเอส สายสุขุมวิท ส่วนต่อขยาย ช่วงหมอชิต -  คูคต 
เส้นทางสายรองของอำเภอลำลูกกา ได้แก่ 
*ถนนนิมิตใหม่ (ทางหลวงแผ่นดินหมายเลข 3592)
*ถนนหทัยราษฎร์
*ถนนลำลูกกา-ธัญบุรี (คลอง 7) (ทางหลวงชนบท ปท.3004)
*ถนน อบจ.ปท.2006
*ถนนไสวประชาราษฏร์ (พระองค์เจ้าสาย)

### รถโดยสารประจำทาง
**ฝั่งถนนพหลโยธิน**

* รถมินิบัสสาย 34 ฟิวเจอร์พาร์ครังสิต - BTS แยก คปอ. (รถธรรมดา)
* รถเมล์เอกชน สาย 34 (เดิม) รังสิต - หัวลำโพง (รถธรรมดาและรถปรับอากาศ)
* รถเมล์เอกชนสาย 34E (1-2E) (ทางด่วน) รังสิต - วัชรพล - หัวลำโพง (รถปรับอากาศ)
* รถเมล์เอกชนสาย 39 (เดิม) ตลาดไท - อนุสาวรีย์ชัยฯ (รถธรรมดาและรถปรับอากาศ)
* รถเมล์เอกชนสาย 39(A) (1-4) ม.ธรรมศาสตร์ - บางเขน (รถปรับอากาศ)
* รถเมล์เอกชนสาย 39 (1-5) รังสิต - อนุสาวรีย์ชัยฯ (รถปรับอากาศ)
* รถเมล์ ขสมก. สาย 59 (1-8) รังสิต - สุทธิสาร - สนามหลวง (รถธรรมดาและรถปรับอากาศ)
* รถเมล์ ขสมก. สาย 95ก (1-11) รังสิต - บางกะปิ (รถธรรมดาและรถปรับอากาศ)
* รถเมล์ ขสมก. สาย 114 (1-21) รังสิต - นครอินทร์ (รถธรรมดาและรถปรับอากาศ)

* รถเมล์ ขสมก. สาย 185 (1-16) รังสิต - แยกลำลูกกา - พระราม 9 (รถธรรมดา)
* รถเมล์เอกชนสาย 187 (1-17) รังสิตคลองสาม - อนุสาวรีย์ชัย (รถปรับอากาศ)
* รถเมล์เอกชนสาย 504 (1-18E) (ทางด่วน) รังสิต - บางรัก (รถปรับอากาศ)
* รถเมล์ ขสมก. สาย 510 (1-19) ม.ธรรมศาสตร์ - ดอนเมือง - อนุสาวรีย์ชัยฯ (รถธรรมดาและรถปรับอากาศ)
* รถเมล์ ขสมก. สาย 510(E) (1-20E) (ทางด่วน) ม.ธรรมศาสตร์ - ดอนเมือง - อนุสาวรีย์ชัยฯ (รถปรับอากาศ)
* รถเมล์ ขสมก. สาย 520 (1-68) มีนบุรี - (รังสิต) - ตลาดไท (รถธรรมดา)
* รถเมล์ ขสมก. สาย 522 (1-22E) (ทางด่วน) รังสิต - อนุสาวรีย์ชัยฯ (รถปรับอากาศ)
* รถเมล์ ขสมก. สาย 522 (เสริม) รังสิต - BTS แยก คปอ. (รถปรับอากาศ)
* รถเมล์เอกชนสาย 538 (1-24E) (ทางด่วน) มทร.ธัญบุรี - รพ.สงฆ์ (รถปรับอากาศ)
* รถเมล์เอกชนสาย 554 (S2) (ทางด่วน) รังสิต - กม.8 - ท่าอากาศยานสุวรรณภูมิ (รถปรับอากาศ)
* รถเมล์ ขสมก. สาย 1-7E (59E) (ทางด่วน) รังสิต - กิ่งเพชร - สนามหลวง (รถธรรมดา)
* รถเมล์เอกชนสาย 1-31 คลองหลวงคลองห้า - ศูนย์ราชการแจ้งวัฒนะ (รถปรับอากาศ)
* รถตู้สาย ต.39 มีนบุรี - ฟิวเจอร์พาร์ครังสิต
* รถตู้ ต.84 รังสิตคลองหนึ่ง - อนุสาวรีย์ชัยฯ
* รถตู้ ต.84A ฟิวเจอร์พาร์ครังสิต - จตุจักร
* รถตู้และรถมินิบัสสาย ต.95 ฟิวเจอร์พาร์ครังสิต - บางกะปิ
* รถตู้และรถมินิบัสสาย ต.118 ม.ธรรมศาสตร์ - BTS หมอชิต
* ฯลฯ

**ฝั่งถนนลำลูกกา**

* รถเมล์เอกชนสาย 525 (1-58) ลำลูกกาคลองสิบสอง - สวนสยาม (รถธรรมดาและรถปรับอากาศ)
* รถเมล์ชานเมืองสาย 374 ลำลูกกาคลองสิบ - บ้านสร้าง (รถธรรมดา)
* รถเมล์ชานเมืองสาย 374 ปากทางลำลูกกา - ฟ้าคราม (ลำลูกกาคลองสอง) (ใช้รถสองแถวจากสาย 1138)
* รถเมล์ชานเมืองสาย 374 ปากทางลำลูกกา - เปียร์นนท์ (ลำลูกกาคลองสาม) (รถธรรมดา)
* รถเมล์ชานเมืองสาย 374ค1 ตลาดสิริทรัพย์ - BTS คูคต (รถปรับอากาศ)
* รถเมล์ชานเมืองสาย 374ค2 ฟ้าคราม - BTS คูคต (รถปรับอากาศ)
* รถเมล์ชานเมืองสาย 374ค3 ลาดสวาย - BTS คูคต (รถปรับอากาศ)
* รถเมล์ชานเมืองสาย 374ค4 บิ๊กซีลำลูกกาคลองสี่ - BTS คูคต (รถปรับอากาศ)
* รถเมล์ชานเมืองสาย 374 รร.เตรียมอุดมศึกษาพัฒนาการ ปทุมธานี - รังสิตคลองเจ็ด (รถธรรมดา)
* รถเมล์ชานเมืองสาย 374 รร.เตรียมอุดมศึกษาพัฒนาการ ปทุมธานี - รังสิตคลองแปด (ใช้รถปรับอากาศจากสาย ปอ.367)
* รถเมล์ ขสมก. สาย 543 (1-25) บางเขน - ลำลูกกาคลองเจ็ด (รถปรับอากาศ)
* รถเมล์ ขสมก. สาย 543 (เสริม) บางเขน - กรมการปกครอง ลำลูกกา คลองเก้า (รถปรับอากาศ)
* รถสองแถวสาย 1009 ตลาดวงศกร - ลำลูกกาคลองสี่
* รถสองแถวสาย 1222 รังสิตคลองสี่ - ลำลูกกาคลองสี่
* รถสองแถวและรถตู้สาย 1304 มีนบุรี - ลำลูกกาคลองเจ็ด
* รถเมล์ชานเมืองสาย 6250 รังสิต - ลำลูกกาคลองสิบ (รถปรับอากาศ)
* รถเมล์ชานเมืองสาย 6250 (374 เดิม) รังสิต - ลำลูกกาคลองสิบหก (รถปรับอากาศ) (ให้บริการแค่ช่วงเช้า - เย็น)
* รถตู้สาย ต.117 (ม.รามคำแหง) - ปากทางลำลูกกา - ลำลูกกาคลองแปด

**อื่น ๆ**

* รถสองแถวสาย 6038 เซียร์รังสิต - หมู่บ้านพฤกษา 20

### ขนส่งทางราง
* รถไฟฟ้าบีทีเอส สายสุขุมวิท: สถานีคูคต

## อ้างอิง


ลำลูกกา